Άξμινστερ

Το Άξμινστερ (αγγλ. Axminster) είναι κωμόπολη στο ανατολικό σύνορο της κομητείας Ντέβον της Αγγλίας. Στην απογραφή του 2001 είχε πληθυσμόOffice for National Statistics: Census 2001 : Parish Headcounts : East Devon  Retrieved 28 January 2010 5.626 κατοίκους, που αυξήθηκαν σε 5.761 στην απογραφή του 2011. Απέχει 45 χιλιόμετρα από την πρωτεύουσα της κομητείας, το Έξετερ. Το Άξμινστερ είναι κτισμένο λίγο υψηλότερα από τη θάλασσα, με θέα στο μικρό ποτάμι Αξ, στο οποίο η κωμόπολη οφείλει το πρώτο συνθετικό του ονόματός της. Υπάρχει ανοικτή λαϊκή αγορά που γίνεται κάθε Πέμπτη εδώ και αιώνες.

Το Άξμινστερ έδωσε το όνομά του σε έναν τύπο χαλιού (Axminster carpet), που σχετίζεται με τον μηχανικό αργαλειό «τύπου Άξμινστερ», ο οποίος μπορεί να υφαίνει ποιοτικά χαλιά με πολλά διαφορετικά χρώματα και σχέδια. Τέτοια χαλιά κατασκευάζονται ακόμα στην κωμόπολη (από την Axminster Carpets Ltd), αλλά πλέον και σε όλο τον κόσμο.

 Παραπομπές 

Πηγές
 Το ομώνυμο λήμμα στη Νέα Ελληνική Εγκυκλοπαίδεια «Χάρη Πάτση», τόμος 6, σελ. 189

 Εξωτερικοί σύνδεσμοι 


Κατηγορία:Πόλεις της Αγγλίας